רפאל דה גנטוז קובה

רפאל דה גנטוז קובה (באיטלקית: Raffaele de Ghantuz Cubbe;‏ 10 באוקטובר 1904, אורצ'יאנו פיזאנו (Orciano_Pisano) טוסקנה – 12 באוגוסט 1983, ברומא) היה כומר קתולי, מנהל בית ספר וחסיד אומות העולם איטלקי, שחי בוילה מונדרג'ונה (אנ') (Nobile Collegio Mondragone) שבפרסקטי (Frascati) (אנ') בגבעות מחוץ לרומא, בין השנים 1936-1947. דה גנטוז קובה החביא בבית הספר שניהל שלושה ילדים יהודים תחת זהויות בדויות בתקופת השואה באיטליה, זאת מבלי שאף אחד ניסה להמיר את דתם. בנוסף, השמיש את בית הספר כמחסה מהפצצות שהיו באזור לפליטים איטלקים וליהודים. בשנת 2010, לאחר מותו, הוענק לו תואר חסיד אומות העולם על ידי יד ושם. בנוסף, בשנת 2015 בניין בית הספר, וילה מונדרג'ונה, זכה לתואר "בית חיים" על ידי קרן ראול ולנברג. דה גנטוז קובה נולד בתאריך 10 באוקטובר 1904 בעיירה אורצ'יאנו פיזאנו שבטוסקנה. גדל במשפחה קתולית, ששורשיה מרונים, שהגיעו לאיטליה מאות שנים לפני כן מהעיר חלב שבסוריה. אביו שירת את האפיפיורים בנדיקטוס החמישה עשר ופיוס השנים עשר, והמשפחה הייתה בקשר עם האב מיקלה רואה (Michele Rua) (אנ'), שהשפיע על רפאל הצעיר ועל אמונתו הדתית. כבר בגיל צעיר הצטרף למסדר הישועים והתחיל לעלות בדרגות המסדר. באוקטובר 1943, המשפחות היהודיות סונינו ופאבונצ'לו מרומא פנו אל בעל אדמות בעיירה קולונה (Colonna) (אנ') כדי לבקש מחסה בעקבות האקציה שביצעו כוחות גרמניה הנאצית בקהילת יהודי רומא ב-16 באוקטובר 1943. תחילה בעל האדמות מהעיירה קולונה הסכים, אך במהרה שינה את דעתו והחליט לגרש את המשפחות מביתו בפתאומיות. לאחר מכן, הגיעו המשפחות אל וילה מונדרג'ונה הסמוכה, וביקשו מדה גנטוז קובה שיחביא את ילידיהם, מריו סונינו (Sonnino) בן ה-11, גרציאנו סונינו בן ה-9 ובן דודם, מרקו פאבונצ'לו (Pavoncello) בן ה-9, בבית הספר. הוא נענה לבקשה, ופתח את דלתות בית ספרו לילדים. הוא שינה את שמות הילדים למריו סברדלה (Sbardella), גרציאנו סברדלה ואלדו אוליביירי (Olivieri). שמות המתאימים לאזור קאסינו שבדרום איטליה. אזור זה הופצץ על ידי בעלות הברית, ולכן הוא ידע שהגרמנים או שוטרים איטלקים לא יוכלו לגלות את זהותם האמיתית. תוך כדי שהותם בבית הספר, חיילים גרמנים הוצבו בעיירה פרסקטי וחלק אפילו היו מוצבים ממש בין כותלי בית הספר. ההורים למשפחת סונינו ובנם הפעוט סרג'יו מצאו מחסה בבזיליקת פטרוס הקדוש בוותיקן. שתי האחיות הנוספות וירג'יניה ורוסאלבה הוחבאו במנזר. לאחר סיום המלחמה, גילו הילדים לחבריהם לשולחן הלימודים את זהויותיהם האמיתיות והמשיכו ללמוד בבית הספר עד 1948. הוא נפטר ברומא ב-12 באוגוסט 1983, כשהוא בן 79. תהליך הבקשה להענקת תואר חסיד אומות העולם לדה גנטוז קובה החל בשנת 2004, כאשר בתו של מרקו פאבונצ'לו, צ'לסטה פאבונצ'לו, מצאה תמונה של אביה בארכיון תמונות הנוגע לשואת יהודי איטליה וסיפור הצלתם, והחלה לחקור את סיפור אביה בתקופת המלחמה. ב-24 בפברואר 2010 הכיר יד ושם בדה גנטוז קובה כחסיד אומות העולם, שמו הוסף לקיר הכבוד לחסידי אומות העולם, בגן חסידי אומות העולם שביד ושם, ירושלים. ב-14 בדצמבר 2010, לאחר מותו, הוענק לדה גנטוז קובה התואר בטקס ברומא, איטליה, בו נכחו שני אחייניו, ריקרדו ופרנצ'סקו דה גנטוז קובה. ב-12 ביוני 2011, הוקדש חדר לזכרו בוילה מונדרג'ונה. ב-15 באפריל 2015, העניקה קרן ראול וולנברג את התואר "בית חיים" (House of Life) לוילה מונדרג'ונה, כיום שלוחה של אוניברסיטת טור ורגטה של רומא. Associazione Ex Alunni del Nobile Collegio Mondragone Università degli Studi di Roma Tor Vergata - Centro Congressi e Rappresentanza Villa Mondragone Cerimonia di consegna della Medaglia di Giusto fra le Nazioni In Occasione della giornata degli ex alunni di Mondragone cerimonia per dedicare una sala del collegio de Ghantuz Cubbe, Raffaele, The Righteous Among The Nations Database, Yad Vashem, באתר יד ושם (באנגלית) https://righteous.yadvashem.org/?searchType=righteous_only&language=en&ind=0&itemId=7765961 Villa Mondragone recognized as “House of Life” for saving children from the Holocaust, The Raoul Wallenberg Foundation Jesuit Honored for Saving 3 Jewish Children, The Raoul Wallenberg Foundation Benvenuti nel sito dell'Associazione ex Alunni del Nobile Collegio Mondragone Storia, www.collegiomondragone.it (באנגלית) "Jesuit Honored for Saving 3 Jewish Children". The International Raoul Wallenberg Foundation (באנגלית אמריקאית). נבדק ב-2018-05-04. Celeste Pavoncello Piperno, http://www.collegiomondragone.com/libro_padre_cubbe.pdf "Villa Mondragone recognized as "House of Life" for saving children from the Holocaust". The International Raoul Wallenberg Foundation (באנגלית אמריקאית). נבדק ב-2018-05-04. "How One Jesuit Risked His Life to Save Jewish Children from the Holocaust". Aleteia — Catholic Spirituality, Lifestyle, World News, and Culture (באנגלית אמריקאית). 2015-04-22. נבדק ב-2018-05-04. conVistaAlMar.com.ar. "Jesuit Honored for Saving 3 Jewish Children". The International Raoul Wallenberg Foundation (באנגלית אמריקאית). נבדק ב-2018-05-04. Raffaele de Ghantuz Cubbe, The Righteous Among The Nations Database, באתר יד ושם (באנגלית) de Ghantuz Cubbe, Raffaele, באתר יד ושם (באנגלית) conVistaAlMar.com.ar. "Jesuit Honored for Saving 3 Jewish Children". The International Raoul Wallenberg Foundation (באנגלית אמריקאית). נבדק ב-2018-05-25. "Appendix: Biographies of Jesuit Righteous among the Nations". Journal of Jesuit Studies. Brill Academic Publishers. 5 (2): 256–265. 2018-04-26. doi:10.1163/22141332-00502006. ISSN 2214-1324. "Un jesuita que salvó a tres niños judíos, "Justo entre las Naciones"". eSefarad (בEuropean Spanish). נבדק ב-2018-05-25. "How One Jesuit Risked His Life to Save Jewish Children from the Holocaust". Aleteia — Catholic Spirituality, Lifestyle, World News, and Culture (באנגלית אמריקאית). 2015-04-22. נבדק ב-2018-05-25. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רפאל דה גנטוז קובה".